અમદાવાદઃ રથયાત્રા એટલે અમદાવાદમાં ઉજવાતો અલૌકિક ઉત્સવ. રથયાત્રા એટલે આનંદ, ભક્તિ અને શ્રદ્ધાનો ત્રિવેણી સંગમ. ભક્તના આંગણે જ્યારે જગતનો નાથ પધારવાનો હોય ત્યારે સ્વાભાવીક રીતે ભક્તો અધીરા બની જતા હોય,જગતના નાથના દર્શન કરવા માટે. અમદાવાદમાં પણ ભગવાન જગન્નાથની 141મી રથયાત્રાને લઈને માહોલ જામી ગયો છે, હૈયેહૈયું દળાઈ રહ્યું છે અને આખા નગરમાં જય જગન્નાથ-જય જગન્નાથનો નાદ ગુંજી રહ્યો છે. બસ ભક્તો રાહ જોઈને બેઠાં છે કે ક્યારે જગતનો નાથ અમારા આંગણે આવે અને અમે મનભરીને તેના દર્શન કરીએ અને આવકારો આપીએ જગતના નાથને. ત્યારે રથયાત્રાના પર્વને લઈને chitralekha.com સાથે અમદાવાદ જગન્નાથ મંદિરના મહંત દિલીપદાસજી મહારાજે વિશેષ ચર્ચા કરી હતી.